text: Ometi on Lätis toimunu siinse ilmanurga jaoks suur asi. Lätlasi peab tunnustama. Meenutagem, et kui meie elasime 2008–2009 kriisi enam-vähem omal jõul üle, siis lõunanaabrid pidid toona, müts käes, rahvusvahelist abi paluma. Isegi Eesti lubas Lätile laenu anda. Nende kärped olid valusamad kui meil ja auk, millest välja rabeleda, sügavam. Eestis pangakriisi ei tulnud, Lätis raputas see majanduskliimat valusalt. Lati devalveerimisest kõnelesid paljud kui ettemääratud, vääramatust sündmusest.